CELEX: 52018PC0357
Language: sk
Date: 2018-05-24
Title: Návrh ROZHODNUTIE RADY o pozícii, ktorá sa má prijať v mene Európskej únie v Spoločnom výbore EHP k zmene Protokolu 30 (o osobitných ustanoveniach o organizácii spolupráce v oblasti štatistiky) k Dohode o EHP

EURÓPSKA KOMISIA
            V Bruseli24. 5. 2018
            COM(2018) 357 final
            2018/0185(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnom výbore EHPk zmene Protokolu 30 (o osobitných ustanoveniach o organizácii spolupráce v oblasti štatistiky) k Dohode o EHP
            (Text s významom pre EHP)
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Cieľom návrhu rozhodnutia Spoločného výboru EHP (pripojeného k návrhu rozhodnutia Rady) je zabezpečiť nepretržitú spoluprácu so štátmi EZVO, ktoré sú členmi EHP (Nórsko, Lichtenštajnsko a Island) v rámci európskeho štatistického programu na roky 2013 až 2017, ktorého trvanie bolo prostredníctvom nariadenia (EÚ) 2017/1951
                  1
                predĺžené do roku 2020.
            
            
               V pripojenom návrhu rozhodnutia Spoločného výboru EHP sa preto navrhuje, aby sa zodpovedajúcim spôsobom zmenil Protokol 30 (
               
                  o osobitných ustanoveniach o organizácii spolupráce v oblasti štatistiky
               
               ) k Dohode o EHP.
            
            
               Štáty EZVO, ktoré sú členmi EHP, budú za svoju účasť na tomto programe finančne prispievať do rozpočtu EÚ. Rada preto prijme pozíciu k tomuto návrhu rozhodnutia Spoločného výboru EHP.
            
            
               •Súlad s existujúcimi ustanoveniami v tejto oblasti politiky
            
            
               
                  Pripojeným návrhom rozhodnutia spoločného výboru sa existujúce politiky EÚ rozširujú na štáty EZVO, ktoré sú členmi EHP (Nórsko, Island a Lichtenštajnsko).
               
            
            
               •Súlad s ostatnými politikami Únie
            
            
               Rozšírenie acquis EÚ na štáty EZVO, ktoré sú členmi EHP, jeho začlenením do Dohody o EHP sa vykonáva v súlade s cieľmi a zásadami obsiahnutými v uvedenej dohode zameranej na vytvorenie dynamického a homogénneho Európskeho hospodárskeho priestoru založeného na spoločných pravidlách a rovnakých podmienkach hospodárskej súťaže.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Právne predpisy, ktoré sa majú začleniť do Dohody o EHP, sa zakladajú na článku 338 ods. 1 Zmluvy o fungovaní Európskej únie.
            
            
               Podľa článku 1 ods. 3 nariadenia Rady (ES) č. 2894/94
                  2
                o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam.
            
            
               Komisia v spolupráci s ESVČ predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti.
            
            
               •Subsidiarita (v prípade inej ako výlučnej právomoci)
            
            
               Návrh je v súlade so zásadou subsidiarity z tohto dôvodu:
            
            
               Cieľ tohto návrhu, ktorým je zabezpečiť homogénnosť vnútorného trhu, nie je možné uspokojivo dosiahnuť na úrovni členských štátov, a preto ho z dôvodu jeho účinkov možno lepšie dosiahnuť na úrovni Únie.
            
            
               
                  Proces začleňovania acquis EÚ do Dohody o EHP sa vykonáva v súlade s nariadením Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore, v ktorom sa zvolený prístup potvrdzuje.
               
            
         
         
            
               •Proporcionalita
            
            
               V súlade so zásadou proporcionality tento návrh neprekračuje rámec nevyhnutný na dosiahnutie daného cieľa.
            
            
               •Výber nástroja
            
            
               
                  V súlade s článkom 98 Dohody o EHP je vybraným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v Dohode o EHP.
               
            
            
               3.VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Neuplatňuje sa
            
            
               4.VPLYV NA ROZPOČET
            
            
               
                  Na to, aby sa mohli štáty EZVO, ktoré sú členmi EHP, zúčastňovať na európskom štatistickom programe, budú finančne prispievať do rozpočtu Európskej únie. Presná suma sa stanoví po prijatí tohto rozhodnutia Rady.
               
            
            
               5.INÉ PRVKY
            
            
               •Neuplatňuje sa
            
            
               2018/0185 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má prijať v mene Európskej únie v Spoločnom výbore EHP
                  k zmene Protokolu 30 (o osobitných ustanoveniach o organizácii spolupráce v oblasti štatistiky) k Dohode o EHP
            
            
               (Text s významom pre EHP)
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 338 ods. 1 v spojení s článkom 218 ods. 9,
            
            
               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  3
               , a najmä na jeho článok 1 ods. 3,
            
            
               so zreteľom na návrh Európskej komisie,
            
            
               keďže:
            
         
         
            
               (1)Dohoda o Európskom hospodárskom priestore
                  4
                (ďalej len „Dohoda o EHP“) nadobudla platnosť 1. januára 1994.
            
            
               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, Protokol 30 (
               
                  o osobitných ustanoveniach o organizácii spolupráce v oblasti štatistiky
               
               ) k Dohode o EHP.
            
            
               (3)S cieľom zabezpečiť nepretržitú spoluprácu so štátmi EZVO, ktoré sú členmi EHP, v oblasti štatistiky by sa malo nariadenie Európskeho parlamentu a Rady (EÚ) 2017/1951
                  5
                začleniť do Protokolu 30 (
               
                  o osobitných ustanoveniach o organizácii spolupráce v oblasti štatistiky
               
               ) k Dohode o EHP.
            
            
               (4)Protokol 30 (
               
                  o osobitných ustanoveniach o organizácii spolupráce v oblasti štatistiky
               
               ) k Dohode o EHP by sa preto mal zodpovedajúcim spôsobom zmeniť.
            
            
               (5)Pozícia Únie v Spoločnom výbore EHP by mala vychádzať z pripojeného návrhu rozhodnutia,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia, ktorá sa má prijať v mene Európskej únie v Spoločnom výbore EHP k navrhovanej zmene protokolu 30 (
               
                  o osobitných ustanoveniach o organizácii spolupráce v oblasti štatistiky
               
               ) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
            
            
               Článok 2
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Nariadenie Európskeho parlamentu a Rady (EÚ) 2017/1951 z 25. októbra 2017, ktorým sa mení nariadenie (EÚ) č. 99/2013 o európskom štatistickom programe na roky 2013 až 2017 predĺžením jeho trvania do roku 2020.
               
               
                  
                     (2)
                  
                        Ú. v. ES L 305, 30.11.1994, s. 6 – 8.
               
               
                  
                     (3)
                  
                        Ú. v. ES L 305, 30.11.1994, s. 6.
               
               
                  
                     (4)
                  
                        Ú. v. ES L 1, 3.1.1994, s. 3. 
               
               
                  
                     (5)
                  
                        Nariadenie Európskeho parlamentu a Rady (EÚ) 2017/1951 z 25. októbra 2017, ktorým sa mení nariadenie (EÚ) č. 99/2013 o európskom štatistickom programe na roky 2013 až 2017 predĺžením jeho trvania do roku 2020.
               
            
      
    ---documentbreak--- 
      
         
               EURÓPSKA KOMISIA
            V Bruseli24. 5. 2018
            COM(2018) 357 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v Spoločnom výbore EHPk zmene Protokolu 30 (o osobitných ustanoveniach o organizácii spolupráce v oblasti štatistiky) k Dohode o EHP
            
               
         
         
            
               PRÍLOHA
                  ROZHODNUTIE SPOLOČNÉHO VÝBORU EHP
               
                  č. […]
               z […],
               ktorým sa mení Protokol 30 k Dohode o EHP o osobitných ustanoveniach o organizácii spolupráce v oblasti štatistiky
            
            
               SPOLOČNÝ VÝBOR EHP,
            
            
               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
            
            
               keďže:
            
            
               (1)Štatistický program EHP na roky 2018 až 2020 by mal vychádzať z nariadenia Európskeho parlamentu a Rady (EÚ) č. 99/2013
                  1
               , naposledy zmeneného nariadením Európskeho parlamentu a Rady (EÚ) 2017/1951 z 25. októbra 2017, ktorým sa mení nariadenie (EÚ) č. 99/2013 o európskom štatistickom programe na roky 2013 až 2017 predĺžením jeho trvania do roku 2020
                  2
               , a mal by zahŕňať tie prvky programu, ktoré sú potrebné na opis a monitorovanie všetkých relevantných hospodárskych, sociálnych a environmentálnych aspektov Európskeho hospodárskeho priestoru.
            
            
               (2)Nariadenie Európskeho parlamentu a Rady (EÚ) 2017/1951 z 25. októbra 2017, ktorým sa mení nariadenie (EÚ) č. 99/2013 o európskom štatistickom programe na roky 2013 až 2017 predĺžením jeho trvania do roku 2020, by sa malo začleniť do Protokolu 30 s cieľom zabezpečiť, aby sa spolupráca predĺžila do roku 2020.
            
            
               (3)Protokol 30 k Dohode o EHP by sa preto mal zmeniť, aby sa umožnilo predĺženie tejto spolupráce od 1. januára 2018,
            
            
               PRIJAL TOTO ROZHODNUTIE:
            
            
               Článok 1
            
            
               Protokol 30 k Dohode o EHP sa mení takto:
            
            
               1.V názve článku 5 sa slovo „2017“ nahrádza slovom „2020“.
            
            
               2.V článku 5 ods. 1 sa dopĺňa táto zarážka:
            
            
               „-32017 R 1951: nariadenie Európskeho parlamentu a Rady (EÚ) 2017/1951 z 25. októbra 2017 (Ú. v. EÚ L 284, 31.10.2017, s. 1).“
            
            
               3.V článku 5 ods. 2 sa slová „2013-2017“ a „31. decembrom 2017“ nahrádzajú slovami „2013-2020“ a „31. decembrom 2020“.
            
            
               4.V článku 5 ods. 3 sa slová „roky 2013 až 2017“ nahrádzajú slovami „roky 2013 až 2020“.
            
            
               5.Znenie článku 5 ods. 4 sa nahrádza takto:
            
            
               
               „V súlade s článkom 82 ods. 1 písm. a) dohody a s finančnými nariadeniami k uvedenej dohode prispejú štáty EZVO finančnou sumou, ktorá predstavuje 75 % sumy uvedenej v rozpočtových riadkoch 29 02 05 (Európsky štatistický program na roky 2013 až 2017) a 29 01 04 05 (Štatistická informačná politika – Výdavky na administratívne riadenie) zahrnutej do rozpočtu Európskej únie na rok 2013, a sumou, ktorá predstavuje 75 % sumy uvedenej v rozpočtových riadkoch 29 02 01 (Poskytovanie 
                  kvalitných štatistických informácií, zavádzanie nových metód tvorby európskej štatistiky a posilňovanie partnerstva v rámci Európskeho štatistického systému) a 29 01 04 01 (Podporné výdavky na Európsky štatistický program) zahrnutej do rozpočtu Európskej únie na roky 2014 až 2020.“
            
            
               Článok 2
            
            
               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP*.
            
         
         
            
               
                  3Uplatňuje sa od 1. januára 2018.
            
            
               Článok 3
            
            
               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
            
            
               V Bruseli […].
            
            
               
                     Za Spoločný výbor EHP
               
               
                     predseda
                     tajomníci
                     Spoločného výboru EHP
                  
            
         
         
            
                  
                     (1)
                  
                        Ú. v. EÚ L 39, 9.2.2013, s. 12.
               
               
                  
                     (2)
                  
                        Ú. v. EÚ L 284, 31.10.2017, s. 1.
               
               
                  
                     (3)
                  *
                        [Ústavné požiadavky neboli oznámené.] [Ústavné požiadavky boli oznámené.]